Тақырыбы: «Рәміздерім-мақтанышым!»

Мақсаты: Отан, Қазақстан, туған жер туралы түсініктерін кеңейту. Қазақстан Республикасының рәміздері туралы түсініктерін қалыптастыру.

Балаларды Отансүйгіштікке, адамгершілікке, халқын, елінің Туын, Елтаңбасын, Әнұранын қастерлеуге, халқының тегін, тарихын білуге тәрбиелеу.

Әдісі: сұрақ-жауап.

Көрнекілігі:ҚР-ның рәміздері, Президент портреті.

Барысы:

Т-ші:Сәлеметсіздер ме, құрметті ұстаздар мен балалар! Бүгінгі біздің «Рәміздерім-мақтанышым» атты тәрбие сағатымызды ашық деп жариялаймын.

Балалар орнынан тұрып ҚР-ның әнұранын орындайды.

Т-ші:

Батырлықтың уызына жарыған,

Ер түркіні байрағынан таныған

Өзі ақын, өзі әнші халықта,

Кім айта алар болмаған деп Әнұран!

-Гректің «гимн» деген сөзі қазақша «ұран», «ұран салу» ұғымын білдіреді. Басқа ұлттар секілді, қазақ елінің әрбір ру-тайпасының таңба, белгілері, жалауымен қатар, Әнұраны да болған. Елді жау шапқанда жер-\*жердегі сарбаздарды жинауға ат шаптырып, ұран салады, хабар береді. Кезінде сарбаздарға рух берген, жауға қарсы ерлікпен күресе білуге жұмылдырған.

-Балалар, қазақ халқының «Бізді таныдыңдар ма?»деп әлемге жар салған Әнұранның әнін жазған, сөзін жазған кімдер?

Балалардың жауабы. Әні: Шәмші Қолдаяқов. Сөзі: Нұрсұлтан Назарбаев,Жұмекен Нәжімеденов.

Т-ші: ҚР-ның Әнұранында адамға зор рухани әсер ететін күш, себебі халықтың, ұлттың, мемлекеттің, елдің бірлігінің нышаны бар.

Самиддин: Бәрі болған қаран сынды көне

 Ел белгі де, ерлік, өнерд де.

 Жаһандағы ең жауынгер халықта,

 Кім сенеді «Ту болмады» дегенге?

Т-ші: Ту бейбіт кезде құрметпен сақталып, ол тек жаугершілік кезде ғана шығарылып отырған. Тудан айырылу-өліммен тең болған. Өздерімізге белгілі қазақ жеріне көз тігушілер көп болған. Сондай қыстау кезінде, ұлы дана бабаларымыз Төле би, Қазыбек би, Әйтеке би ордабасында кездескеннен кейін, Әбілхайыр хан үш жүздің басын қосып; Бөгенбай батырға қазақтың туын ұстатқан екен.

Жібек: 1992жылы 4 маусым-тарихи күн. Сол кезде Республика Жоғары Кеңесі тәуелсіз ҚР-ның мемлекеттік Туы мен Елтаңбасын бекітті. 1992 жылы маусым айында тұнғыш президент Н.Ә. Назарбаев ұлт Туына тағзым етті.

Мирас: Ту ортасында күн, оның астында қалықтап ұшқан қыран, Тудың сабының тұсында ұлттық өрнек нақышталған тік жолақ көктеп өтеді. Күн шұғыла, қыран, өрнек бейнесі алтын түстес.

Саяжан: Бас білгізіп, жер тарпыған тарпанға,

 Жасы тұрмақ, шығады екен қарты аңға.

 Қалай оның Елтаңбасы болмайды,

 Түлігіне дейін салса ен- таңба.

Мөлдір: Енді бүгін өлген Туым тірілді,

 Әнұраным жалғап алды ғұмырды.

 Босағада қалып кеткен Елтаңбам,

 Баяғыша төріме кеп ілінді.

 Ән орындау: «Жас дәуірдің түлегіміз»

Т-ші: Егеменді еліміз жер әлеміндегі басқа мемлекеттермен терезесі тең өркениетті, ол ретінде өзінің Елтаңбасы мен Әнұраны, Туы мен Жалауын белгілеп, осы бір қасиетті белгілердің мәнін әрбір ұрпақтың терең түсініп, әдептілік рәсімдерін орындау борышымыз деп санауын көздейді.

-Ал, балалар, ҚР-ның Елтаңбасында нелер бейнеленген?

Оқушылар жауабы: күн сәулесі,көк аспан, шаңырақ, жұлдыз, қанатты тұлпар, бидай сабақтары.

Т-ші: Олар қандай мағынаны білдіреді?

Мейрамбек:

-Көк аспан-кеңшіліктің, тыныштық пен биіктіктің белгісі. Ашық аспанға тараған күн сәулелері сәулетті өмір санатын көрсетіп тұрғандай, биіктегі жарық жұлдыз Отанымыздың жұлдызы биіктеп, бақыт жұлдызынан нұр шашып тұрғанын білдіреді.

Даянхан:

* Елтаңбадағы алтын шаңырақ Қазақстанның «қара шаңырақ» деген қасиетті сөзінен алынып, шаңырақ астындағы халықтар бірлігін талап етіп, халықтың қаситті шаңырағы биіктеп, отбасына күн ананың жарығын шашып, бақыт жұлдызының нұрын төгіп тұр.

Айдана:

-Қанатты тұлпардың баламалық мәні қазақтың аңыз-ертегісінен алынған. Аңыз бойынша, қанатты тұлпарға мінген алып батыр алты қат аспанға, жеті қат жер астына түсіп, халықты қасіреттен азат еткен.

Тамирлан: Бидай сабақтары- молшылықтың нышаны. Аспан ашық, жұлдызы жарқыраған, шаңырағы биік, жеңімпаз, молшылық елінің перзенті болу.

Қорытынды.

Алдағы уақытта тәуелсіз еліміздің шаңырағынан күн сәулесі тарап, кең даласы нанға толып, көлдері көкке күмістер шашып, тілінің мәртебесі биік болсын!

Сонымен қорыта келгенде, өзіміздің жерімізді, рәміздерімізді, Отанымызды құрметтеуге және патриоттық сезімімізді нығайта түсуге тырысайық! Туған жер киелі ұғымды әр қазақстандық құрмет тұтуға, оны қастерлеуге міндетті екенін ұмытпайық. «Ел ерімен мақтанар, жер кенімен мақтанар» деген, елімізді қорғар ер-азаматтар, асыл ұрпақтар, тәрбиелі ұл-қыздар молая берсін.